تفسيره هو التفكير الخاطئ لهواية من الناس على انه الحياة منتهية عند هذولة الاشخاص .. بس هم كدروا يثبتون انه هم حالهم حال الناس الطبيعيين واثبتوا روح الاصرار والتحدي هم .. . . خلونه شوية نتماشه ويه تفكير بعض الناس عن ما يسمونه " اعاقة " بنظرهم.. . مثل مكلت هم ناس حالهم حال غيرهم .. يمكن الشي الي بيهم هو اختبار من رب العالمين حتى يشوف صبرهم .. لان هو يعرف اكو هواية ناس من راح يشوفوهم يبتعدون عنهم واكو مع الاسف يقلدون عليهم .. .. . بالاضافة الى انه يكون صورة كدام غير اشخاص حتى يحمدون الله انه هم عدهم هالشي سليم ويشوف تصديقهم لحكم رب العالمين .. بس طبعا اكو طريقه بالحمد تختلف عن طريقه ثانية .. احمد ربك بكلبك.. اشكر ربك بينك وبين نفسك هو حيسمعك وحيدري بيك ... رب العالمين كلشي ميغيب عنه .. مو تجي بوجه الشخص الي من الفئة المميزة تكول الحمد الله الذي عافانا مما ابتلاكم به .. تره هاي تعتبر وقاحه للي ميدري ! . تره كلنه مخلوقين بينه نقص معين وابدا ماكو احد كامل .. الكمال بس لرب العالمين واحنه كلنه تحت اختبار ربنا فيجوز انت صح جسدك سليم بس بداخلك شنو ؟ حاول تكتشف .. ربك ناعم عليك بشي .. بس مخليك مفتقر لغير شغلات .. حتى تعرف شلون تقدر خلقة رب العالمين . وتره هالشخص من هاي الفئه قادر هم يجي يكول بوجهك الحمد الله ربي الي انطيتني عقل
. . مجتمعنه عبارة عن فئات متعددة .. ذوي الاحتياجات الخاصه .. هو مصطلح اطلق على كل فئه محتاجة شي معين يختلف عن حاجة الفئة الثانيه بهالمجتمع.. الكبار بالعمر ( المسنين ) .. اصحاب الامراض المزمنه مثلا .. الموهوبين .. وايضا منهم محور موضوعي الي هم "المعاقين" .. . ناخذها ببساطة الرسام المستلزمات اليحتاجها نفس مستلزمات المغني ؟؟ طبعا لاا .. الرسام يحتاج دفتر والوان وما الى ذلك .. بينما المغني يحتاج استوديو ومايك وغيرهاا.. هذا الشيي مثالل فقط .. . نفس الحالهه مع الفئات المذكوره فوك .. مثلا كبار السن اكيد يحتاجون الى رعاية خاصه تختلف عن طبيعة الرعاية الي يحتاجها شخص شاب سليم .. كذلك الموهوبين والي ذكاءهم فائق .. يحتاجون ان يتهيألهم المحيط الي يتجاوب ويه الي يقدموه.. واحنه كناس طبيعين مستوى موهبتنه طبيعي وعمرنه مو جبير وسالمين من اي ضرر بجسدنه.. اكيد احتياجاتنه محتكون مثلهم .. . تم حصرهم بمصطلح ذوي الاحتياجات الخاصه لانه هم يشكلون نسبه اقل من نسبه الاشخاص الباقين بالمجتمع .. هم نسبتهم مو قليله بس لكونها اقل من الباقي والنسبه هي حوالي 14% من المجتمع .. . وليش التركيز عليهم اكثر مع انه كلنه اشخاص مو كاملين ؟؟ الجواب هو لان الشي الي عدهم يكون ظاهر اكثر من الشي الي عند بقية الناس فلذلك تم تسليط الضوء عليهم . . نجي على
هواية اكو عناوين بكتب , بمجلات , بجرايد و باعلانات تكون فقيرة بقراءها والمطلعين عليها يكونون قليلين جدا .. منها عنوان ... ذوي الاحتياجات الخاصه .. اكيد هسه اغلبكم من قرة عنوان الموضوع .. طلع من المنشور وعافه .. والسبب هو اغلب الناس يجهلون ما خلف هذا المصطلح .. . . (المنشور توعويي لهواية ناس الكلام مو شرط موجه الك او الج .. المنشور للجميع .. لان فعلا اكو ناس يحتاجون يفهمون هالكلام ) حيكون على جزئين وباللغه العامية .. هوايه منكم رادوا ان يقرون الموضوع فرأيكم يهمني ❤ . . . هاي الشبه مقاله يرادلها ترتيب اكثر وتحتاج تكون بالفصحى .. بس للعلم هي مو كامله اني كاتبه شغلات اكثر بس حنشر مثل الخلاصه 😂💔 . . #ذوي_الاحتياجات_الخاصة #توعية#ثقافة#العراق#بغداد#معلومات#مقالة#فصحى#معاق#فخر#اختبار#فرح#فئة#ناس#رأي#جمال#كلمات#بقلمي